ย่อยข่าวกองทุน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

บลจ.ออกกองละตินอเมริกามี.ค.
นายธีรนาถ รุจิเมธาภาส กรรมการผู้จัดการ บริษัทหลักทรัพย์จัดการกองทุน (บลจ.) ทิสโก้ เปิดเผยว่า บริษัทจะเสนอขายกองทุนเปิด ทิสโก้ ละติน อเมริกา ให้ประชาชนทั่วไปครั้งแรก ได้ประมาณต้นเดือน มี.ค.นี้ มูลค่าโครงการ 1,000 ล้านบาท โดยใช้เงินลงทุนขั้นต่ำ 2 หมื่นบาท 
กองทุนนี้จะเน้นลงทุนใน 5 ประเทศ คือ บราซิล เม็กซิโก ชิลี โคลัมเบีย และเปรู โดยจะเน้นลงทุนในหน่วยลงทุนของกองทุน Lyxor ETF MSCI EM Latin America ซึ่งเป็นกองทุนรวมอีทีเอฟ ลงทุนในกองทุนที่จดทะเบียนในตลาดหลักทรัพย์สิงคโปร์ เฉลี่ยในรอบปีบัญชีไม่น้อยกว่า 80% ของมูลค่าทรัพย์สินสุทธิ 
นักลงทุนสามารถใช้กองทุนนี้กระจายความเสี่ยงการลงทุนที่ภายในประเทศมีปัจจัยเสี่ยงทางการเมือง ขณะที่กลุ่มประเทศละตินอเมริกามีเศรษฐกิจขยายตัวต่อเนื่อง โดยเฉพาะ 35 ปีข้างหน้า
สำหรับนโยบายการลงทุนในตราสารทุนเพื่อให้ได้ผลตอบแทนใกล้เคียงกับผลตอบแทนของดัชนี MSCI EM Latin America ที่ 1 ปีให้ผลตอบแทน 90% 3 ปี ให้ 28% และ 5 ปี ให้ 137% ขณะที่ดัชนีตลาดหุ้นไทย 1 ปี ให้ผลตอบแทน 63% 3 ปีให้ผลตอบแทน 8% และ 5 ปี ให้ผลตอบแทน 9% และหากเทียบดัชนี MSCI World 1 ปี ที่ให้ผลตอบแทน 21% 3 ปี ให้ผลตอบแทนติดลบถึง 26% และ 5 ปี ติดลบ 14% หรือหากเทียบกับดัชนี MSCI Emerging Market ด้วยกันที่ 1 ปี ให้ผลตอบแทน 67% 3 ปีให้ผลตอบแทน 1% และ 5 ปีให้ 56% 
ธนชาตขายกองกิมจิ
บลจ.ธนชาต เปิดขายกองทุนเปิดธนชาตตราสารหนี้ต่างประเทศ 40 (TFixFIF40) ลงทุนในพันธบัตรรัฐบาลเกาหลีใต้ อายุโครงการประมาณ 6 เดือน มูลค่าโครงการ 500 ล้านบาท เปิดขายครั้งเดียววันที่ 24 ก.พ.3 มี.ค.นี้